

 REPUBLIKA HRVATSKA

DRŽAVNOODVJETNIČKO VIJEĆE

Broj: R-1/2024

Zagreb, 30. siječnja 2025.

|  |  |
| --- | --- |
| Razina:Razdjel: Glava:RKP:Matični broj:OIB:Djelatnost:IBAN:  | 11109454728702797712458400512748423HR0423900011100466642 |
|  |  |

BILJEŠKE UZ IZVJEŠTAJ O PRIHODIMA

I RASHODIMA, PRIMICIMA I IZDACIMA

za razdoblje od 01. siječnja do 31. prosinca 2024.

Bilješke uz Izvještaj o prihodima i rashodima, primicima i izdacima za razdoblje od 01. siječnja do 31. prosinca 2024. sastavljene su u skladu s odredbom članka 16. Pravilnika o financijskom izvještavanju u proračunskom računovodstvu, a sadrže pojašnjenja vrijednosno značajnijih prihoda i rashoda, odnosno primitaka i izdataka te vrijednosno značajnijih odstupanja ostvarenja u odnosu na izvještajno razdoblje prethodne godine.

Šifra 6 - Prihodi poslovanja - Prihodi poslovanja ostvareni su u iznosu od 248.069,29 EUR. Prihodi poslovanja ostvareni su za rashode poslovanja u iznosu od 245.055,59 EUR i rashode za nabavu nefinancijske imovine u iznosu od 3.013,70 EUR.

Šifra 3 - Rashodi poslovanja - Rashodi poslovanja ostvareni su u iznosu od 253.604,39 EUR, što je povećanje za 4% u odnosu na prethodnu godinu, a odnose se na rashode za zaposlene (šifra 31) u iznosu od 122.572,28 EUR, materijalne rashode (šifra 32) u iznosu od 130.107,95 EUR, te financijske rashode u iznosu od 924,16 EUR.

1. Šifra 31 - Rashodi za zaposlene - Rashodi za zaposlene veći su 4% u odnosu za prethodno razdoblje. Do navedenog povećanja došlo je zbog povećanja osnovice i koeficijenta za državne službenike i namještenike.
2. Šifra 32 - Materijalni rashodi u iznosu od 130.107,95 EUR odnose se na naknade troškova zaposlenima (šifra 321) u iznosu od 4.406,99 EUR, rashode za materijal i energiju (šifra 322) u iznosu od 5.012,31 EUR, rashode za usluge (šifra 323) u iznosu od 24.592,50 EUR, naknade troškova osobama izvan radnog odnosa (šifra 324) u iznosu od 756,80 EZR, ostale nespomenute rashode poslovanja (šifra 329) u iznosu od 95.339,35 EUR, a koji rashodi su manji za 12,8% u odnosu na prethodno izvještajno razdoblje.
3. Šifra 3211 - Službena putovanja - Rashodi za službena putovanja u iznosu od 2.543,57 EUR, predstavljaju povećanje za 21,9% u odnosu na prethodno izvještajno razdoblje. Do navedenog povećanja došlo je radi većeg broja putovanja.
4. Šifra 3212 - Naknade za prijevoz, rad na terenu i odvojeni život - Evidentno je značajnije povećanje za 10,6% u odnosu na prethodno izvještajno razdoblje. Do navedenog povećanja došlo je radi povratka službenice koja se nalaze na bolovanju.
5. Šifra 3213 - Rashodi za stručno usavršavanje zaposlenika - u izvještajnom razdoblju 2024. godine manji su za 25% zbog manje potrebe za istim.
6. Šifra 3221 - Uredski materijal i ostali materijalni rashodi - Navedeni rashodi veći su za 31,3% u odnosu na prethodno izvještajno razdoblje i to zbog veće potrebe za istim.
7. Šifra 3225 - Sitni inventar i auto gume – Navedeni rashodi iznose 63,98 EUR. Manji su u odnosu na prethodno izvještajno razdoblje zbog manje potreba za istim.
8. Šifra 3232 – Rashodi za usluge tekućeg i investicijskog održavanja iznose 222,34 EUR. Predstavljaju smanjenje u odnosu na prethodno izvještajno razdoblje. Do navedenog povećanja došlo je radi manjeg broja popravaka.
9. Šifra 3233 - Usluge promidžbe i informiranja - Rashodi za usluge promidžbe i informiranja manji su za 15,2%. Do navedenog smanjenja došlo je zbog manjeg broja objava oglasa.
10. Šifra 3235 - Zakupnine i najamnine - Rashodi za zakupnine i najamnine manji su za 1,6% u odnosu na prethodno razdoblje. Do smanjenja navedenih rashoda došlo je radi manje potrebe za kopiranjem i ispisom. Navedeni rashodi odnose se na najam uređaja za kopiranje i ispis.
11. Šifra 3238 - Računalne usluge - Rashodi za računalne usluge iznose 47,88 EUR i manji su za 52,12% u odnosu na prethodno razdoblje, radi otkazivanja jednog digitalnog certifikata.
12. Šifra 3239 - Ostale usluge - Troškovi ostalih usluga iznose 814,75 EUR, a odnose se na grafičke i tiskarske usluge omota spisa.
13. Šifra 3291 - Naknade za rad predstavničkih i izvršnih tijela, povjerenstava i slično – navedeni rashodi manji su za 13,3% u odnosu na prethodno izvještajno razdoblje. Do navedenog smanjenja došlo je zbog manjeg broja putovanja članova Državnoodvjetničkog vijeća koji putuju iz raznih gradova RH.
14. Šifra 3293 - Reprezentacija - Rashodi za reprezentaciju veći su za 11,7 % u odnosu na prethodno izvještajno razdoblje zbog veće potrebe za istim rashodima.
15. Šifra 3299 - Ostali nespomenuti rashod poslovanja - Ostali nespomenuti rashodi poslovanja iznose 752,00 EUR što predstavlja smanjenje za 13,8%. Do navedenog smanjenja došlo je zbog manjeg broja obavljanja protokolarnih aktivnosti.
16. Šifra Y006 - Manjak prihoda i primitaka za pokriće u sljedećem razdoblju iznosi 8.548,80 EUR.

BILJEŠKE UZ BILANCU

za razdoblje od 01. siječnja do 31. prosinca 2024.

Bilješke uz Bilancu za 2024. godinu, sastavljene su u skladu s odredbom članka 15. Pravilnika o financijskom izvještavanju u proračunskom računovodstvu, a sadrže pojašnjenja za vrijednosno značajnija odstupanja od ostvarenja u izvještajnom razdoblju prethodne godine.

Šifra B001 - Imovina - Ukupna vrijednost imovine iznosi 25.773,02 EUR, što je za 59,2% manje u odnosu na stanje iskazano početkom godine.

Šifra B002 - Nefinancijska imovina - Ukupna vrijednost nefinancijske imovine na kraju izvještajnog razdoblja smanjena je za 14,9% u odnosu na stanje iskazano početkom godine. Smanjenje vrijednosti imovine odnosi se na ispravak vrijednosti - umanjenje za obračun otpisa.

Šifra 1 - Financijska imovina u iznosu od 9.497,13 EUR odnosi se na:

* šifra 1112 novac na računu kod tuzemnih poslovnih banaka 0,27 EUR
* šifra 124 potraživanja za više plaćene poreze i doprinose 457,28 EUR
* šifra 129 potraživanja od HZZO-a za isplaćena bolovanja 0,01 EUR
* šifra 193 kontinuirani rashodi budućih razdoblja 9.039,57 EUR

Šifra 129 - Ostala potraživanja - Potraživanje u iznosu od 0,01 EUR odnosi se na potraživanje od HZZO-a za isplaćena bolovanja.

Šifra 193 - Kontinuirani rashodi budućih razdoblja odnose se na plaće za zaposlene, naknade za prijevoz za prosinac 2024. godine i ostale rashode za zaposlene, a koje su plaće i naknade isplaćene u siječnju 2025. godine.

Šifra 2 - Obveze - Ukupne obveze iznose 18.045,93 EUR, a odnose se na obveze za zaposlene u iznosu od 8.885,61 EUR za prosinac 2024., a koje su isplaćene u siječnju 2025., obveze za materijalne rashode iznose 8.578,24 EUR, obveze za financijske rashode u iznosu od 124,54 EUR, ostale tekuće obveze u iznosu od 457,54 EUR, koje se odnose na obveze proračunskih korisnika za povrat u nadležni proračun.

Šifra 911 - Vlastiti izvori - Vlastiti izvori iznose 16.275,89 EUR i manji su za 14,9% u odnosu na prethodno izvještajno razdoblje. Do smanjenja vlastitih izvora došlo je zbog smanjenja obveza.

Šifra 922 Manjak prihoda poslovanja u iznosu od 8.548,80 EUR, odnosi se

manjak od prihoda poslovanja u iznosu od 5.535,10 EUR i manjak prihoda od nefinancijske imovine u iznosu od 3.013,70 EUR.

BILJEŠKE UZ IZVJEŠTAJ O PROMJENAMA U VRIJEDNOSTI

I OBUJMU IMOVINE I OBVEZA

za razdoblje od 01. siječnja do 31. prosinca 2024.

Bilješke uz Izvještaj o promjenama u vrijednosti i obujmu imovine i obveza za 2024. godinu, sastavljene su u skladu s odredbom članka 17. Pravilnika o financijskom izvještavanju u proračunskom računovodstvu, a sadrže pojašnjenja vrijednosno značajnijih promjena u vrijednosti i obujmu imovine.

Šifra 9151 - Promjene u vrijednosti i obujmu imovine

Promjene u vrijednosti i obujmu imovine nije bilo u 2024. godini.

BILJEŠKE UZ IZVJEŠTAJ O OBVEZAMA

za razdoblje od 01. siječnja do 31. prosinca 2024.

Šifra V009 - Stanje nedospjeli obveza na kraju izvještajnog razdoblja

Nedospjele obveza na kraju izvještajnog razdoblja ukupno iznose 18.045,93 EUR, a odnose se na obveze za zaposlene (plaća za prosinac 2024. godine) u iznosu od 8.885,61 EUR, a koje obveze su isplaćene u siječnju 2025. godine, obveze za materijalne rashode u iznosu od 8.578,24 EUR. Obveze za financijske rashode iznose 124,54 EUR, ostale tekuće obveze u iznosu od 457,54 EUR odnose se na obveze proračunskih korisnika za povrat u državni proračun za refundaciju naknade plaća za bolovanje na teret HZZO-a u iznosu od 0,01 EUR, pasivnih kamata u iznosu od 0,25 i potraživanja za više plaćeni porez i doprinose po godišnjem obračunu poreza u iznosu od 457,28 EUR.

PREDSJEDNICA

DRŽAVNOODVJETNIČKOG VIJEĆA

Željka Mostečak